Publication: Magyar Közlöny
Issue: MK-2010-177 (Year: 2010, Number: 177)
Era: contemporary
Section: együttmûködésrõl szóló 2003. évi CXXX. törvény 1. számú melléklete által meghatározott súlyos bûncselekményt fog
Paragraph Index: 440

(2) A NAV adott nyomozóhatósági eljárást lefolytató szervének (bûnügyi fõigazgatóság, bûnügyi fõigazgatóság középfokú szerve) vezetõje az (1) bekezdés b)–h) pontjaiban meghatározott adatok tekintetében – ha bûnüldözési célból elengedhetetlen, továbbá ha az érintett vagy mások jogainak védelme érdekében szükséges – az érintett tájékozódási, helyesbítési és törlési jogának gyakorlását – írásban, indokolással ellátva – megtagadhatja vagy korlátozhatja. Az indokolás mellõzhetõ, ha az a NAV bûnüldözési feladatának ellátását akadályozza, vagy mások jogainak sérelmével jár. Az indokolás mellõzése esetén a megtagadás okaként e rendelkezésre kell hivatkozni. Az adat-hozzáférési, helyesbítési és törlési jog korlátozása nem érinti a büntetõeljárásban résztvevõknek a büntetõeljárásról szóló törvényben biztosított jogainak gyakorlását.

Source: https://magyarkozlony.hu/hivatalos-lapok/505f769762987917ba623683c557e119807824d0/dokumentumok/87a135c5f5eb7f47263836b2acd6b15d2d8dc2ed/letoltes